हरदोई। सण्डीला के मलेहरा रोड़ पर स्थित ग्राम रानीखेड़ा के पास हुए एक्सीडेंट में पैतीस वर्षीय जहूर पुत्र सिरदार की मौके पर ही मौत हो गयी। घटना की जानकारी मिलते ही घर कोहराम मच गया। बताते चले कि जहूर मलेहरा से अपने घर जा रहा था की तभी अचानक रानीखेड़ा के पास चार पहिया वाहन से हादसा हो गया। हादसे में चार पहिया वाहन उसके ऊपर से होकर गुजरी, जिससे उसकी दर्दनाक मौत हो गयी। हादसे की जानकारी मिलते ही सण्डीला थाना व कस्बा चौकी पुलिस मौके पर पहुँची और घटना स्थल का जायजा लेते हुए शव को कब्जे में कर पोस्टमार्टम के भेज दिया।